NRC में नाम न होने की अफवाह के बाद महिला ने किया सुसाइड  
NRC में नाम न होने की अफवाह के बाद महिला ने की सुसाइड
खबर सुनने के बाद कुएं में कूदकर आत्महत्या कर ली
जिला प्रशासन ने घटना के एनआरसी से जुड़े होने की खबर से इनकार किया
सोनितपुर जिले में एक महिला ने उन अफवाहों के बाद कथित तौर पर आत्महत्या कर ली कि उसका नाम राष्ट्रीय नागरिक पंजी (एनआरसी) की शनिवार को जारी की गई अंतिम सूची में नहीं है. उसके परिवार के सदस्यों ने यह दावा किया. बहरहाल, जिला प्रशासन ने इससे इनकार किया कि यह घटना एनआरसी के प्रकाशन से जुड़ी है. महिला के परिवार के सदस्यों ने दावा किया कि सोनितपुर के दुलाबाड़ी इलाके की रहने वाली सायरा बेगम (42) ने एनआरसी (NRC) में अपना नाम ना होने की खबर सुनने के बाद कुएं में कूदकर आत्महत्या कर ली.
पुलिस ने बताया कि महिला के परिवार ने उन्हें घटना के बारे में सूचना नहीं दी और अभी तक कोई मामला दर्ज नहीं किया गया है. डीएसपी मुख्यालय तेजपुर रश्मि रेखा सरमा ने बताया कि स्थानीय लोगों के मुताबिक महिला की मानसिक हालत ठीक नहीं थी.
हालांकि, महिला के पति शमशेर अली ने पत्रकारों को बताया कि उसका और उसके दो बेटों का नाम एनआरसी की अंतिम सूची में नहीं है. बेगम का नाम 2017 तथा 2018 में प्रकाशित एनआरसी के मसौदे में था.